Ehdotus neuvoston asetukseksi (EY) Kyproksen ja Maltan liittymistä valmistelevan strategian mukaisten toimien toteuttamisesta

(2000/C 056 E/12)

KOM(1999) 535 lopull. - 1999/0199(CNS)

(Komission esittämä 13 päivänä lokakuuta 1999)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 308 artiklan,

ottaa huomioon komission ehdotuksen,

ottaa huomioon Euroopan parlamentin lausunnon,

sekä katsoo seuraavaa:

1) Maaliskuussa ja huhtikuussa 1995 kokoontuneet yleisten asioiden neuvostot päättivät, että liittymistä koskevat neuvottelut Kyproksen ja Maltan kanssa aloitetaan kuusi kuukautta hallitustenvälisen konferenssin päättymisen jälkeen.

2) Joulukuussa 1997 Luxemburgissa kokoontunut Eurooppa-neuvosto päätti erityisestä Kyproksen liittymistä valmistelevasta strategiasta ja arvioi, että Kyproksen liittyminen hyödyttäisi saaren molempia yhteisöjä ja edistäisi rauhaa ja sovintoa.

3) Joulukuussa 1998 Wienissä kokoontuneen Eurooppa-neuvoston pantua tyytyväisyydellä merkille Maltan päätös uudistaa hakemuksensa Euroopan unionin jäseneksi komissio esitti helmikuussa 1999 ajan tasalla saatetun toisinnon vuoden 1993 lausunnostaan.

4) Maaliskuussa 1999 kokoontunut yleisten asioiden neuvosto pyysi komissiota esittämään mahdollisimman pian asianmukaisia ehdotuksia erityisen liittymistä valmistelevan strategian laatimiseksi Maltalle.

5) Kyprokselle ja Maltalle on tarpeen perustaa liittymiskumppanuusväline 16 päivänä maaliskuuta 1998 annetussa neuvoston asetuksessa (EY) N:o 622/98(1) Keski- ja Itä-Euroopan ehdokasmaita varten määriteltyjen yksityskohtaisten sääntöjen mukaisesti, jotta Euroopan yhteisön tuki voidaan keskittää liittymiseen tähtääviin ensisijaisiin tavoitteisiin.

6) Tämän asetuksen säännökset perustuvat Kööpenhaminassa vuonna 1993 kokoontuneen Euroopan-neuvoston määrittelemiin poliittisiin arviointiperusteisiin, erityisesti demokratian, oikeusvaltion, ihmisoikeuksien ja perusvapauksien periaatteiden sekä kansainvälisen oikeuden kunnioittamiseen, jotka ovat olennainen osa Euroopan unionin ja sen jäsenvaltioiden politiikkoja.

7) Kyproksen ja Maltan kanssa tehtyjen rahoituspöytäkirjojen voimassaolo päättyy 31 päivänä joulukuuta 1999.

8) Kypros ja Malta voivat saada rahoitusta alueelliselta kannalta hyödyllisiin toimiin myös MEDA-budjettikohdasta.

9) Tämän asetuksen täytäntöönpano edistää yhteisön tavoitteiden saavuttamista. Perustamissopimuksessa ei ole muita määräyksiä tämän asetuksen antamiseen tarvittavista toimivaltuuksista kuin 308 artikla,

ON ANTANUT TÄMÄN ASETUKSEN:

1 artikla

1. Euroopan unionin liittymistä valmisteleva strategia Kyprosta ja Maltaa varten perustuu erityisesti seuraaviin tekijöihin:

- liittymiskumppanuuksien perustamiseen Kyproksen ja Maltan kanssa,

- tukeen liittymisen valmisteluun tähtääville ensisijaisille toimille, jotka on määritelty kunkin valtion tilannetta koskevan selvityksen perusteella ja osana niiden liittymiskumppanuuksia, ottaen huomioon Eurooppa-neuvoston määrittelemät poliittiset ja taloudelliset arviointiperusteet sekä Euroopan unionin jäsenyydestä aiheutuvat velvoitteet, ja

- osallistumiseen yhteisön tiettyihin ohjelmiin ja tiettyjen erillisvirastojen toimintaan.

2. Neuvosto päättää komission ehdotuksesta määräenemmistöllä kunkin liittymiskumppanuuden periaatteista, ensisijaisista toimista, välitavoitteista ja edellytyksistä, sellaisina kuin ne esitetään ehdokasmaille, sekä niihin myöhemmin tehtävistä merkittävistä muutoksista.

2 artikla

Yhteistyöhankkeiden ja -toimien edunsaajia voivat olla Kyproksen ja Maltan valtioiden ja alueiden lisäksi paikallisviranomaiset, alueelliset organisaatiot, julkiset laitokset, paikalliset tai perinteiset yhteisöt, yritysten tukiorganisaatiot, osuuskunnat ja kansalaisyhteiskunta, erityisesti työmarkkinaosapuolten järjestöt, yhdistykset, säätiöt ja valtiosta riippumattomat järjestöt.

3 artikla

Yhteistyötä tehdään rahoittamalla hankkeita avustuksin esimerkiksi seuraavilla aloilla:

- tekninen apu, koulutus tai muut palvelut, tavarahankinnat ja työsuoritukset sekä tilintarkastukset ja arviointi- ja seurantatehtävät 1 artiklassa mainittuihin tavoitteisiin liittyen, ja

- Kyproksen osalta kaikki toimet, joilla pyritään saaren kahden yhteisön tuomiseen lähemmäksi toisiaan.

4 artikla

1. Yhteisön rahoituksella voidaan kattaa erityisesti sekä investointikustannuksia, ei kuitenkaan kiinteän omaisuuden ostoa, että toistuvia kuluja (joihin sisältyvät hallinto-, ylläpito- ja toimintakulut), ottaen huomioon, että hankeessa on pyrittävä siihen, että edunsaajat ottavat myöhemmin vastatakseen toistuvista kuluista.

2. Jokaiselle yhteistyötoimelle pyritään saamaan rahoitusta 2 artiklassa määritellyiltä kumppaneilta. Rahoitusta pyydetään näiden kumppaneiden mahdollisuuksien ja kunkin toimen luonteen mukaisesti. Erityistapauksissa ja kun yhteistyökumppanina on joko valtiosta riippumaton järjestö tai paikalinen yhteisö, rahoitusosuus voidaan suorittaa tavaroina tai palveluina.

3. Mahdollisuuksia yhteisrahoitukseen muiden avunantajien, erityisesti jäsenvaltioiden kanssa, voidaan pyrkiä löytämään.

4. Komissio voi yhdessä jäsenvaltioiden kanssa tehdä tarvittavia aloitteita koorlinoinnin varmistamiseksi muiden avunantajien kanssa.

5 artikla

Neuvosto voi toteuttaa määräenemmistöllä komission ehdotuksesta asianmukaisia toimenpiteitä Kyprokselle ja Maltalle myönnettävien liittymistä valmistelevien tukien osalta, kun jokin edellytys Kyprokselle ja Maltalle myönnettävien liittymistä valmistelevien tukien jatkamiseksi puuttuu, erityisesti jos on rikottu demokratian ja oikeusvaltion periaatteita, ihmisoikeuksia ja perusvapauksia sekä kansainvälistä oikeutta tai kun edistyminen Kööpenhaminassa kokoontuneen Eurooppa-neuvoston vahvistamien arviointiperusteiden toteuttamiseksi on riittämätöntä.

6 artikla

1. Komission tehtävän on tässä asetuksessa tarkoitettujen hankkeiden ennakkoarviointi, niistä päätäminen ja niiden hallinointi voimassa olevia talousarviomenettelyjä ja erityisesti Euroopan unionin yleiseen talousarvioon sovellettavassa varainhoitoasetuksessa säädettyjä menettelyjä noudattaen.

2. Liittymistä valmistelevalla tuella voidaan kattaa myös toteutettavien toimien yksilöintiin, toteuttamiseen, seurantaan, valvontaan ja arviointiin liittyviä kuluja.

3. Hankkeiden ja ohjelmien ennakkoarvioinnissa on otettava huomioon seuraavat tekijät:

- hankkeiden ja ohjelmien vaikuttavuus ja elinkelpoisuus,

- ympäristö,

- hankkeiden ja ohjelmien tavoitteiden saavuttamisen edellyttämä instituutioiden kehittäminen,

- samankaltaisista hankkeista ja ohjelmista saadut kokemukset ja

- kulttuurisidonnaiset, sosiaaliset sekä sukupuolten väliseen tasa-arvoon liittyvät näkökohdat.

4. Komissio voi kansallisten ja alakohtaisten ohjelmien/hankkeiden hallinnointivalmiuksien, varainhoidon valvontamenettelyjen sekä julkisen talouden rakenteiden tapauskohtaisen analyysin perusteella päättää poiketa 3 kohdassa tarkoitetusta ennakkoarvioinnin menettelystä ja hajauttaa tuen hallinnon ehdokasmaiden täytäntöönpanoelimille.

Tällainen poikkeus edellyttää seuraavia seikkoja:

- ehdokasmaiden täytäntöönpanoelimet täyttävät tukien hallinnointikykyä koskevat vähimmäisarviointiperusteet sekä kyseisiin elimiin sovellettavat vähimmäisvaatimukset, jotka on lueteltu tämän asetuksen liitteessä;

- erityisiä edellytyksiä, jotka koskevat erityisesti tarjouskilpailujen järjestämistä, tarjousten analysointia ja arviointia, sopimusten tekemistä sekä kunkin edunsaajamaan kanssa sovittujen rahoitusehtojen yhteydessä annettujen julkisia hankintoja koskevien yhteisön sääntöjen täytäntöönpanoa.

5. Tämän asetuksen mukaiset sellaisia hankkeita ja ohjelmia koskevat päätökset, joiden rahoitus ylittää kaksi miljoonaa euroa hankkeelta ja ohjelmalta, tehdään 7 artiklassa säädettyä menettelyä noudattaen.

Komissio ilmoittaa lyhyesti 7 artiklassa tarkoitetulle komitealle rahoituspäätöksistä, joita se aikoo tehdä sellaisten hankkeiden ja ohjelmien osalta, joiden arvo on enintään kaksi miljoonaa euroa. Tämä ilmoitus tehdään viimeistään viikkoa ennen päätöksen tekoa.

6. Komissiolla on oikeus hyväksyä ilman 7 artiklassa tarkoitetun komitean lausuntoa pyytämättä sellaiset lisäsitoumukset, jotka tarvitaan hankkeiden ja ohjelmien yhteydessä tapahtuvien tai jo kirjattujen kustannusten ylitysten kattamiseen, jos ylitys tai lisätarve on enintään 20 prosenttia alkuperäisestä rahoituspäätöksellä vahvistetusta maksusitoumuksesta.

7. Kaikissa tämän asetuksen mukaisesti tehdyissä rahoitussopimuksissa määrätään eriyisesti, että komissio ja tilintarkastustuomioistuin tekevät toimien toteuttamispaikalla tarkastuksia noudattaen komission vahvistamia tavanomaisia menettelyä, jotka ovat voimassa olevien säännösten, erityisesti Euroopan unionin yleiseen talousarvioon sovellettavan varainhoitoasetuksen säännösten mukaisia.

8. Jos hankkeista ja ohjelmista tehdään yhteisön ja Kyproksen tai Maltan kanssa rahoitussopimuksia, niissä määrätään, että yhteisö ei rahoita veroja, tulleja eikä muita maksuja.

9. Osallistuminen tarjouskilpailuihin ja hankintasopimuksiin on yhtäläisin ehdoin avoin kaikille jäsenvaltioiden, Kyproksen ja Maltan luonnollisille henkilöille ja oikeushenkilöille.

10. Hankintojen on oltava peräisin jäsenvaltioista, Kyproksesta tai Maltasta.

7 artikla

Perustetaan hallintokomitea, jäljempänä "komitea".

Tähän kohtaan viitattaessa sovelletaan päätöksen 1999/468/EY 4 artiklassa säädettyä menettelyä.

Päätöksen 1999/468/EY 4 artiklan 3 kohdassa säädetty määräaika vahvistetaan kolmeksi kuukaudeksi.

8 artikla

Komission edustajan antaman selvityksen pohjalta käydään 7 artiklassa tarkoitetun komitean kokouksessa kerran vuodessa keskustelu seuraavana vuonna toteutettavien toimien yleisistä suuntaviivoista.

9 artikla

Komissio arvioi säännöllisesti yhteisön rahoittamia toimia selvittääkseen, onko näiden toimien tavoitteet saavutettu ja voidakseen antaa suuntaviivat tulevien toimien tehokkuuden parantamiseksi. Komissio toimittaa 7 artiklassa tarkoitetulle komitealle tiivistelmän tehdyistä arvioinneista, jotka tämä voisi tarvittaessa tutkia. Arviointikertomukset toimitetaan pyynnöstä jäsenvaltioille ja Euroopan parlamentille.

10 artikla

Kolmen vuoden kuluttua tämän asetuksen voimaantulosta komissio toimittaa Euroopan parlamentille ja neuvostolle kokonaisarvion yhteisön tämän asetuksen nojalla rahoittamista toimista sekä asetuksen tulevaisuutta ja tarvittaessa sen muuttamista koskevat ehdotukset.

11 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tällä asetuksella korvataan Kyproksen ja Maltan kanssa tehdyt rahoituspöytäkirjat vuodesta 2000 alkaen viideksi vuodeksi.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

(1) EYVL L 85, 20.3.1998, s. 1.